open-index/open-wikipedia-markdown huggingface dataset:
Smolová

**Smolová** () je vrch vo Veporských vrchoch, krajinnom celku Slovenského rudohoria. Leží nad obcou Osrblie, približne  západne od Brezna.

## Poloha
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, v okrese Brezno a zasahuje na katastrálne územie obce Podbrezová a Osrblie. Najbližším sídlom je juhovýchodne situované Osrblie, východne sa nachádza Hronec, severne Podbrezová a Predajná a západne Nemecká, Brusno, Ľubietová a Strelníky.

## Opis
Smolová leží na severozápade Veporských vrchov, v hrebeni, vedúcom severovýchodne z vrchu Kolba () cez Mitrovú () na Chvatimech (). Severne sa nachádza Belohrad (), Čelno () a Hole (), západne Holý vrch (), Čierťaž () a Kolba (), južne Mitrová (), Veľké Čelno (), Hrb (), Jeleňová (), Suchá (), Dolinka (), Tajchová () a Kraklová () a východne Gajdoška (), Hájny grúň () a Samanovský vrch (). Oblasť patrí do povodia rieky Hron, kde vodu zo severozápadných svahov odvádza potok Malé Čelno, z južných a východných odteká potokom Dolinka do Osrblianky. Vrchol traverzuje značená turistická trasa.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrchy Veporských vrchov, Poľanu a Nízke Tatry.

## Prístup
* po  žltej turistickej trase:
** od severovýchodu z Valaskej cez rázc. Košiare
** od juhozápadu zo Sedla pod Hrbom, rázc. Žliabky a Veľké Čelno
* po  zelenej značke z Hronca a Podbrezovej cez rázc. Košiare

## Referencie

## Pozri aj
* Veporské vrchy
* Čierťaž (geomorfologický podcelok) 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Podbrezová
Kategória:Osrblie
Agitovanosť

**Agitovanosť** alebo **agitácia** je chorobný motorický nepokoj prejavujúci sa bezúčelným pobiehaním a podobným správaním. Tento stav môže byť motivovaný silnou emóciou, ktorá môže vznikať napríklad pri abnormálnej reakcii. Vyskyuje sa často pri duševných poruchách (napr. psychózach, mánii
a pod.), často je prítomný bez známej motivácie.

Stavy agitovanosti môže vyvolať i jed snovačky jedovatej.

## Referencie

Kategória:Lekárska terminológia
Kategória:Symptómy duševných porúch
An Introduction to Old Norse

***An Introduction to Old Norse*** (doslova *Úvod do starej nórčiny*) je učebnica napísaná E. V. Gordonom, ktorá vychádza z jeho vyučovania na univerzite v Leedse a prvýkrát vyšla v roku 1927 v Oxforde v The Clarendon Press. Druhé vydanie bolo revidované (1957) A. R. Taylorom, Gordonovým bývalým študentom a nepriamo jeho nástupcom v Leedse. Naposledy bol vytlačený v roku 1990 vydavateľstvom Oxford University Press. Podľa Todda Krausea z Lingvistického výskumného centra na Texaskej univerzite je práca „stále považovaná za štandardnú referenciu, aj keď často mimoriadne skľučujúcu pre samoštúdium“.

## Prehľad
*Úvod do starej nórčiny* je v anglicky hovoriacom svete bežne akceptovaný ako štandardný text na štúdium starej nórčiny. Obsahuje dlhý úvod, krátku gramatiku starej nórčiny, slovník, zoznam mien a výberov z *Poetickej Eddy*, ako aj množstvo iných ság (všetky v starej nórčine).

Úvod učebnice sleduje literárnu históriu starej nórčiny a opisuje literárne vlastnosti, historickú presnosť a kompozičný štýl staronórskych textov. Gordon ju v ňom prirovnáva k iným jazykom a textom stredoveku, ako je napríklad staroanglická epická báseň *[[Beowulf]]*.

Ústrednú časť knihy tvoria výbery staronórskych textov vrátane celého textu *Hrafnkels saga* v druhom vydaní. Ďalšie výbery zahŕňajú báseň „Þrymskviða“ a časti *Hrólfs saga kraka*. Zastúpená je východná i západná nórčina a nechýbajú ani runové nápisy.

Gramatická časť textu je napísaná s predpokladom, že čitateľ je oboznámený s lingvistikou, a to najmä s germánskymi jazykmi. Nechýbajú ani poznámky k výberom textov, najmä výklady zložitých riadkov, ako aj poznámky o rozdieloch medzi vetvami starej nórčiny, fonologicky aj písomne.

Taktiež obsahuje komplexný slovník, ktorý často obsahuje krížové odkazy na konkrétne čísla paradigiem, vrátane časti mien, ktoré sa vyskytujú v rámci vybraných čítaní. Všade sa vyskytujú rôzne ilustrácie, typicky nórske a škandinávske sály, zbrane atď.

## Autorské práva
Hoci druhé vydanie knihy *Úvod do starej nórčiny* je stále chránené autorským právom, prvé vydanie je v USA, Spojenom kráľovstve a Európe verejným majetkom. Na čítanie staronórskych pasáží sa nevzťahujú autorské práva. Kópia všetkých čítaní v starej nórčine z knihy je dostupná online.

## Referencie

Kategória:Učebnice
Kategória:Knihy z 1927
Aaron Taylor-Johnson

**Aaron Taylor-Johnson** rodným menom Aaron Perry Johnson (* 13. jún 1990, High Wycombe, Anglicko) je anglický herec. Je známy z filmov ako *Iluzionista* (2006), *On je fakt božský!* (2008), *Kick-Ass* (2010), *[[Albert Nobbs]]* (2011), *Kick-Ass 2* (2013), *Godzilla* (2014), * [[Avengers 2: Vek Ultrona]]* (2015) a *Bullet Train* (2022).

## Detstvo a mladosť
Taylor-Johnson sa narodil ako Aaron Perry Johnson v High Wycombe v roku 1990. Jeho matka bola žena v domácnosti a otec je stavebný inžinier. Je židovského pôvodu a má sestru menom Gemma. V rokoch 1996 až 2008 navštevoval Jackie Palmer Stage School v High Wycombe, kde študoval drámu, step, jazz, akrobaciu a spev.

## Kariéra
Johnson začal hrať už ako šesťročný. Na javisku sa objavil v londýnskej produkcii Shakespearovho *Macbetha*, kde hral syna Macduffa po boku Rufusa Sewella, ktorý hral Macbetha, v roku 1999. V roku 2000 sa objavil vo filme Arthura Millera *All My Sons*. 

V roku 2006 sa objavil vo vedľajšej úlohe vo filme *Iluzionista*, kde sa objavil v prvých flashbackových scénach ako postava Edwarda Nortona, v tínedžerskom veku. V roku 2009 si zahral postavu Johna Lennona v životopisnom filme *Nanič chlapec*. Za svoj herecký výkon získal cenu Empire Award za najlepšieho nováčika. O rok neskôr, si zahral vo filme *Kick-Ass*. Za svoj herecký výkon bol nominovaný na cenu BAFTA v kategórii Najlepšia vychádzajúca hviezda. V rovnakom roku nahradil Orlanda Blooma vo filme *Albert Nobbs*, ktorý mal prieméru v roku 2011. 

V roku 2012 si Taylor-Johnson zahral grófa Vronského vo filme *Anna Karenina*, kde si zahral po boku Keiry Knightley, Judea Lawa, Emily Watson, Billa Skarsgårda, Kelly Macdonald a Ruth Wilson.

V roku 2014 si zahral vo filme *Godzilla*. O rok neskôr sa pripojil k hereckému obsadeniu filmu *[[Avengers 2: Vek Ultrona]]*. V roku 2016 si zahral po boku Amy Adams a Jakea Gyllenhaala vo filme *Nočné zvieratá*. Za túto rolu získal Zlatý glóbus za najlepšieho herca vo vedľajšej úlohe – film.

V roku 2022 sa objavil v akčnom thrilleri *Bullet Train* podľa románu Mariabītoru od Kōtarō Isaka. V roku 2023 bude mať premiéru film *Lovec Kraven*

## Súkromný život
V roku 2009 sa Taylor-JOhnson stretol s filmárkou Sam Taylor-Wood na natáčaní ich filmu *Nanič chlapec*, keď mal 18 a ona 42 a začali spolu chodiť. V júni 2012 a zmenili priezviská na Taylor-Johnson. Majú dve dcéry, pričom on je Taylor-Johnson nevlastným otcom jej dvoch dcér z predchádzajúceho manželstva.

Taylor-Johnson bol vymenovaný za jedného z 50 najlepšie oblečených britských mužov GQ v roku 2015.

## Iné projekty

## Externé odkazy
* 
* 

## Zdroj

Kategória:Anglickí filmoví herci
Kategória:Anglickí televízni herci
Kategória:Anglickí dabingoví herci
Kategória:Anglickí divadelní herci
Nezvratný osud (séria)

**Nezvratný osud** () je americká séria hororových filmov, ktorá má päť častí. Dej filmov, je založený na nevytvorenom špecifickom scenári Jeffreyho Reddicka, ktorý bol pôvodne napísaný pre televízny seriál *[[Akty X]]*. Prvé tri časti boli distribuované spoločnosťou New Line Cinema a ďalšie dve spoločnosťou Warner Bros.. Všetkých päť častí filmu sa odohráva okolo malej skupiny ľudí, ktorí uniknú hroziacej smrti po tom, čo jeden jednotlivec (hlavný hrdina) má predtuchu a varuje ich pred veľkou katastrofou, ktorá sa čoskoro stane. Tí, ktorí katastrofu prežijú ale jeden po druhom zomierajú pri nečakaných nehodách spôsobených neviditeľnou silou vytvárajúcou komplikované reťazce príčin a následkov. Hlavný hrdina sa snaží zachrániť preživších pred smrťou.

## Filmy zo série
**[[Nezvratný osud (film)|Nezvratný osud]]** je prvý film série, natočený v roku 2000. Spoločnosť New Line Cinema film uviedla do amerických kín 17. marca 2000. Film zarobil 112,9 miliónov amerických dolárov.

*V hlavných úlohách sa predstavili*: Devon Sawa, Ali Larter, Kristen Cloke, Kerr Smith, Amanda Detmer, Brendan Fehr, Tony Todd, Seann William Scott, Roger Guenveur Smith, Daniel Roebuck a Chad Donella.

**[[Nezvratný osud 2]]** je druhým filmom série, natočený v roku 2003. Spoločnosť New Line Cinema film uviedla do amerických kín 31. januára 2003. Film zarobil 90,9 miliónov amerických dolárov.

*V hlavných úlohách sa predstavili*: Ali Larter, A. J. Cook, Michael Landes, Tony Todd, Lynda Boyd, James Kirk, Keegan Connor Tracy, Jonathan Cherry, David Paetkau, Terrence C. Carson, Andrew Airlie, Shaun Sipos, Alejandro Rae, Sarah Carter a Chilton Crane.

**[[Nezvratný osud 3]]** je tretím filmom série, natočený v roku 2006. Spoločnosť New Line Cinema film uviedla do amerických kín 10. februára 2006. Film zarobil 118,9 miliónov amerických dolárov.

*V hlavných úlohách sa predstavili*: Mary Elizabeth Winstead, Ryan Merriman, Amanda Crew, Tony Todd, Texas Battle, Chelan Simmons, Crystal Lowe, Sam Easton, Alexz Johnson, Kris Lemche, Jesse Moss a Gina Holden.

**[[Nezvratný osud 4]]** je štvrtým filmom série, natočeným v roku 2009. Film bol uvedený spoločnosťou Warner Bros. 28. augusta 2009. Stal sa tiež prvým filmom série, ktorý bol natočený technológiou 3D. Film zarobil 187,4 miliónov dolárov, čím sa stal finančne najúspešnejšou časťou série.

*V hlavných úlohách sa predstavili*: Bobby Campo, Shantel VanSanten, Nick Zano, Haley Webb, Krista Allen, Mykelti Williamson, Tony Pallo, a Phil Austin.

**[[Nezvratný osud 5]]** je piaty film série, natočený v roku 2011. Film bol uvedený spoločnosťou Warner Bros. do kín 12. augusta 2011 a rovnako ako aj štvrtá časť, bol premietaný aj prostredníctvom technológie 3D. Film zarobil 157,9 miliónov dolárov.

*V hlavných úlohách sa predstavili*: Nicholas D'Agosto, Emma Bell, Tony Todd, Jacqueline MacInnes Wood, Miles Fisher, Ellen Wroe, Arlen Escarpeta, David Koechner, P.J Byrne, Roman Podhora, Chasty Balleseros, Barclay Hope a Courtney B. Vance.

## Zdroj

Kategória:Filmy USA
Kategória:Filmové série USA
Nezvratný osud

**Nezvratný osud** () môže byť:

*americká hororová filmová séria z rokov 20002011, pozri Nezvratný osud (séria)
**prvý film z tejto série z roku 2000, pozri Nezvratný osud (film)
FK Astana

**FK Astana** () je kazašský futbalový klub, ktorý sídli v hlavnom meste Astana. Tím pôsobí v najvyššej kazašskej klubovej súťaži (kazašská Premier Ligasy). Klub bol založený v roku 2009 a svoje domáce zápasy hráva na štadióne Astana Arena s kapacitou 30 254 miest.

## História klubu
Klub bol založený v roku 2009 po zlúčení klubov FK Megasport a FK Alma-Ata. Prvé dva roky klub vystupoval pod názvom Lokomotiv Astana. V roku 2011 zmenili názov klubu na FK Astana. Klub hneď od svojho vzniku pôsobil v Kazašskej Premier League.

Astana sa sedemkrát stala majstrom Kazachstanu z toho šesťkrát v rade v rokoch 2014 až 2019. Vyhrali aj trikrát pohár a šesťkrát superpohár. Astana je prvým kazašským klubom, ktorý si zahral v skupinovej fázy Ligy majstrov, bolo to v sezóne 2015/16. Zahrali si aj štyrikrát hlavnú fázu Európskej ligy UEFA.

## Úspechy

* **kazašská [[Premier Ligasy]]** **(7x)**
** **Víťaz:** 2014, 2015, 2016, 2017, 2018, 2019, 2022
* **[[Kazašský pohár]]** **(3x)**
** **Víťaz:** 2010, 2012, 2016
* **[[Kazašský superpohár]]** **(6x)**
** **Víťaz:** 2011, 2015, 2018, 2019, 2020, 2023
* **[[Liga majstrov UEFA]]**
** Skupinová fáza: 2015/16

## Astana v európskych pohároch

## Káder mužstva
**Súčasná zostava:**

 

## Externé odkazy
* Oficiálna stránka

## Zdroj

Kategória:Kazašské futbalové kluby
Kategória:Futbalové kluby založené v 2009
Kategória:Šport v Astane
Bilskirnir

**Bilskirnir** (staronórsky „blesk“) je v severskej mytológii sieň boha Thora. Tu žije so svojou manželkou Sif a ich deťmi. Podľa *[[Grímnismál]]u* je sála najväčšou z budov (obsahuje 540 miestností), ktoré sa nachádzajú v Asgarde, rovnako ako všetky obydlia bohov v kráľovstve Thrudheim (alebo Þrúðvangar podľa ságy *Gylfaginning* a *Ynglinga*).

## Moderný vplyv
* Hala inšpirovala názov asgardskej hviezdnej lode, ktorej velil najvyšší veliteľ Thor, v televíznom seriáli Stargate SG-1 s názvom Beliskner.
* Existuje NS / pohansko-black metalová kapela z Hesenska v Nemecku s názvom Bilskirnir.

## Referencie

* Orchard, Andy (1997). *Slovník severských mýtov a legiend*. Cassell. 

Kategória:Severská mytológia
Serie A 2022/2023

**Serie A 2022/2023** bol 121. ročník najvyššej talianskej futbalovej súťaže. Obhajcom trofeje bol AC Miláno, nováčikmi súťaže boli Lecce, Cremonese a Monza. Sezóna sa začala 13. augusta 2022 a skončila 4. júna 2023. 

Neapol získal 3. titul v klubovej histórii. Do Ligy majstrov UEFA 2023/2024 sa spolu s ním kvalifikovali aj Lazio, Inter Miláno a AC Miláno. Do Európskej ligy UEFA 2023/2024 sa kvalifikovali Atalanta a AS Rím. Do 4. predkola Európskej konferenčnej ligy UEFA 2023/2024 zamierila Fiorentina z 8. miesta tabuľky. Do 2. ligy zostúpili Spezia, Cremonese a Sampdoria.

## Kauza Juventus
Sezónu ovplyvnila kauza okolo klubu Juventus, ktorý bol najprv v januári 2023 potrestaný odobraním 15 bodov v tabuľke pre podozrenie z finančných machinácií. V apríli 2023 bol tento trest zrušený, ale v máji 2023 dostal definitívny bodový trest v podobe odrátanie 10 bodov tabuľke, čo ho posunulo na 7. miesto, zaručujúce postup do 4. predkola Európskej konferenčnej ligy UEFA 2023/2024. 28. júla 2023 UEFA rozhodla o potrestaní Juventusu vylúčením z európskych súťaží na jednu sezónu, konkrétne bol vylúčený z prebiehajúcej sezóny Európskej konferenčnej ligy UEFA 2023/2024.

## Tímy v sezóne 2022/2023

## Tabuľka

zdroj: Serie A



## Baráž o udržanie v Serii A

## Štatistiky

### Najlepší strelci

## Poznámky

## Referencie

## Externé odkazy

* Oficiálna stránka

## Zdroj

Kategória:Serie A
Kategória:Futbal v 2022
Kategória:Futbal v 2023
Kategória:Futbal v Taliansku
Kategória:2022 v Taliansku
Kategória:2023 v Taliansku
Jana Šulcová

**Jana Šulcová** (* 12. február 1947, Praha† 28. júl 2023) bola česká herečka.

## Životopis
Vyštudovala gymnázium a po absolutóriu DAMU bola dlhoročnou členkou hereckého súboru Městských divadel pražských (1969 – 1992). Od roku 1998 vystupovala s divadelným súborom *Háta* a hosťovala v Divadle Bez zábradlí.

Medzi jej najznámejšie úlohy patria filmy Marie Poledňákovej *[[S tebou mě baví svět]]*, *[[Kotva u přívozu]]* či v televízny seriál *[[Nejmladší z rodu Hamrů]]*.

V programe *Po stopách hvězd* z roku 2008 režisér František Filip ocenil jej účinkovanie v televíznom seriáli *[[Byl jednou jeden dům]]* (1974) po boku hereckých osobností ako Dana Medřická alebo Karel Höger.

S bývalým manželom, hercom Oldřichom Víznerom, mali dcéry Terezu (* 1972) a Rozáliu (* 1975), rozviedli sa v roku 1988.

## Filmografia
* 1968 *[[Spalovač mrtvol]]*
* 1970 *Partie krásného dragouna*
* 1970 *Dlouhá bílá nit*
* 1971 *Kráska a zvíře*
* 1972 *Smrt si vybírá*
* 1982 *[[S tebou mě baví svět]]*
* 1984 *Oldřich a Božena* 
* 2010 *Bastardi*
* 2015 *Kobry a užovky*

## Televízia
* 1968 *[[Hříšní lidé města pražského]]* (TV seriál)
* 1974 *[[Byl jednou jeden dům]]* (TV seriál)
* 1975 *[[Nejmladší z rodu Hamrů]]* (TV seriál)
* 1976 *Vedlejší cesta* (TV film) 
* 1977 *[[Tajemství proutěného košíku (seriál)|Tajemství proutěného košíku]]* (TV seriál)
* 1980 *[[Kotva u přívozu]]*
* 1981 *Přicházejí bosí* 
* 1984 *[[My všichni školou povinní]]* (TV seriál)
* 1988 *[[Cirkus Humberto (seriál)|Cirkus Humberto]]* (TV seriál)
* 1989 *[[Dobrodružství kriminalistiky]]* (TV)
* 2006 *Horákovi* (TV seriál)
* 2010–2013 *[[Vyprávěj]]* (TV seriál)
* 2015 *[[Doktor Martin]]* (TV seriál)
* 2017 *Trpaslík* (TV seriál)
* 2018 *Vzteklina* (TV seriál)

## Referencie

## Literatúra
* *Česká divadla : encyklopedie divadelních souborů.* Praha : Divadelní ústav, 2000. 615 s. . S. 265.
* Miloš Fikejz. *Český film : herci a herečky. III. díl : S–Ž*. 1. vyd. Praha : Libri , 2008. 907 s. . S. 428–432.
* Eva Högerová, Ljuba Klosová, Vladimír Justl: *Faustovské srdce Karla Högera*, Mladá fronta, Praha, 1994, str. 251, 
* 
* Ondřej Suchý, Oldřich Dudek: *Ljuba jako vystřižená*, Melantrich, Praha, 1986, str. 18
* 
* Marie Valtrová: *ORNESTINUM, Slavná éra Městských divadel pražských*, Brána, Praha, 2001, str. 153, 165, 178, 187–8, 192, 
* Marie Valtrová – Ota Ornest: *Hraje váš tatínek ještě na housle?*, Primus, Praha, 1993, str. 260, 286, 

## Iné projekty

## Externé odkazy
* 
* 
*  
* Jana Šulcová na FDb.cz
* Jana Šulcová ve Filmovém přehledu
* Jana Šulcová na Dabingforum.cz
* Jana Šulcová – video z cyklu České televize *13. komnata*

## Zdroj

Kategória:České divadelné herečky
Kategória:České filmové herečky
Kategória:České televízne herečky
Kategória:České dabingové herečky
Kategória:Absolventi Akadémie múzických umení v Prahe
Kategória:Držitelia Ceny Františka Filipovského
Kategória:Osobnosti z Prahy
Dolinka (vrch vo Veporských vrchoch)

**Dolinka** () je vrch vo Veporských vrchoch, krajinnom celku Slovenského rudohoria. Leží nad obcou Osrblie, približne  západne od Brezna.

## Poloha
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, v okrese Brezno a na katastrálnom území obce Osrblie. Najbližším sídlom je na juhovýchodnom úpätí situované Osrblie, východne sa nachádza Hronec, severne Podbrezová a Predajná a západne Nemecká, Brusno, Ľubietová a Strelníky.

## Opis
Dolinka leží na severozápade Veporských vrchov, v rázsoche, vedúcej juhovýchodným smerom z Mitrovej (). Severne sa nachádza vrch Hole (), Čelno (), Smolová () a Samanovský vrch (), východne Hájny grúň (), Gajdoška () a Kraklová (), južne Tajchová (), Zákľuky (), Gazdov (), Suchá (), Jeleňová () a Vepor () a západne Hrb (), Veľké Čelno (), Kolba (), Čierťaž (), Mitrová () a Holý vrch (). Oblasť patrí do povodia rieky Hron, kde vodu odvádza východne tečúca riečka Osrblianka. Voda zo severných svahov odteká potokom Dolinka a južne sa zvažujúce svahy odvodňuje potok Anderlová. Na vrchol nevedie značená turistická trasa. V údolí na južnom úpätí sa nachádza Národné biatlonové centrum Osrblie.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrchy Veporských vrchov, Poľanu a Nízke Tatry.

## Prístup
Na vrchol nevedie značená turistická značka, preto prístup je možný lesom z Osrblia alebo z blízkeho hrebeňa. Po hrebeni na Mitrovú vedie cez rázc. Košiare  žltá turistická trasa z Valaskej, Hronca i Podbrezovej, pokračujúca cez Veľké Čelno a rázc. Žliabky do Sedla pod Hrbom.

## Referencie

## Pozri aj
* Veporské vrchy
* Čierťaž (geomorfologický podcelok) 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Osrblie
Zoznam vrcholov v Revúckej vrchovine

**Zoznam vrcholov v [[Revúcka vrchovina|Revúckej vrchovine]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na turistickej mape a mapách pohoria. Ako hranica pohoria bola uvažovaná hranica rovnomenného geomorfologického celku.

## Zoznam vrcholov
náhľad|Veľký a Malý Radzim
náhľad|Bučina

## Referencie


## Pozri aj
* Zoznam vrcholov vo Volovských vrchoch
* Zoznam vrcholov v Stolických vrchoch
* Zoznam vrcholov vo Veporských vrchoch
* Zoznam vrcholov v Ostrôžkach
* Zoznam vrcholov v Slovenskom krase



Revúcka vrchovina
Revúcka vrchovina
Grécka Superliga

**Grécka Superliga 1** alebo **Superliga 1 Stoiximan** zo sponzorských dôvodov je profesionálna futbalová klubová súťaž v Grécku, ktorá je riadená gréckou futbalovou asociáciou. Je to najvyššia grécka súťaž v ktorej hrá 14 tímov. Liga vznikla v roku 1927. Pod názvom Superliga vystupuje od roku 2006.

Najúspešnejším tímom je Olympiakos Pireus, ktorý má 48 titulov.

## História ligy
V rokoch 1905 až 1912 boli v Grécku organizované prvé panhelenské majstrovstvá alebo inak grécke majstrovstvá. Zúčastňovali sa ho tímy z Atén a Pirea. Súťaže organizovala Grécka atletická federácia.

Po vzniku Gréckej futbalovej federácie v roku 1926 sa v sezónee 1927/28 uskutočnili prvé grécke majstrovstvá. Postupne sa do ligy dostávali aj tímy mimo Atén, Pirea a Solúna.

V roku 1959 bola vytvorená *Alpha Ethniki* predchodca dnešnej Superligy. Sezóna 1959/60 bola prvou celoštátnou ligovou súťažou.

Dňa 16. júna 2006 sa liga premenovala na Superliga.

## Tímy v sezóne 2023/24

* AEK Atény
* Aris Solún
* Asteras Tripolis
* Atromitos
* Kifisia
* Lamia
* OFI Kréta
* Olympiakos Pireus
* Panathinaikos
* Panetolikos
* Panserraikos
* PAS Giannina
* PAOK
* Volos

## Názvy šampionátu podľa rokov

* 1927/28 až 1958/59 - **Grécke majstrovstvá [[Grécka futbalová federácia|HFF]]**
* 1959/60 až 2005/06 - **Alpha Ethniki**
* od 2006/07 - Grécka superliga

## Víťazi podľa ročníkov

### Najúspešnejšie tímy v gréckej superlige

## Externé odkazy
* Oficiálna stránka

## Zdroj

Kategória:Futbal v Grécku
Kategória:Najvyššie národné futbalové súťaže
Kategória:Futbalové súťaže v Európe
Părva liga

**Prvá profesionálna futbalová liga** (), skrátene **Prvá liga** () je profesionálna futbalová klubová súťaž v Bulharsku, ktorá je riadená Bulharskou futbalovo úniou. Je to najvyššia bulharská klubová súťaž v ktorej hrá 16 tímov. Liga vznikla v roku 1924 a súťaž sa hrala systémom play-off. Od roku 1937 sa hrá liga štandardným systémom každý s každým.

Najúspešnejším klubom je PFK CSKA Sofija, ktorý má 31 titulov.

## Tímy v sezóne 2023/24
* Arda
* Beroe
* Botev Plovdiv
* Botev Vraca
* Černo More
* CSKA 1948 Sofija
* CSKA Sofija
* Etăr
* Chebăr
* Krumovgrad
* Levski Sofija
* Lokomotiv Plovdiv
* Lokomotiv Sofija
* Ludogorec Razgrad
* Pirin Blagoevgrad
* Slavija Sofija

## Víťazi podľa ročníkov

### Výkony podľa klubu

;Poznámky
* Tituly PFK Černo More získali kluby Vladislav Varna (3) a Ticha Varna (1), keďže Černo More je považovaný za ich nasledovníka

## Externé odkazy
* Oficiálna stránka

## Zdroj

Kategória:Futbal v Bulharsku
Kategória:Najvyššie národné futbalové súťaže
Kategória:Futbalové súťaže v Európe
Saudi Professional League

**Saudi PRO League**, alebo tiež **Roshn Saudi League** alebo **RSL**, je najvyššia divízia systému saudsko arabskej futbalovej ligy. Súťaži v nej 18 klubov, v systéme postupujúcich a zostupujúcich. Sezóny prebiehajú od augusta do mája, počas ktorej každý tím odohrá 34 zápasov (17 zápasov doma aj vonku).

Najúspešnejším klubom je Al-Hilal, ktorý má 18 titulov. Úradujúcim šampiónom je Al-Ittihad (9. titul).

## Formát súťaže
### Súťaž
V Saudi PRO League hrá 18 klubov. Počas celej sezóny (zvyčajne od augusta do mája) hrá každý klub proti druhému dvakrát, raz doma a raz vonku, z čoho plynie 34 zápasov za celú sezónu. Tímy získajú tri body za víťazstvo a jeden bod za remízu. Za prehru sa neprideľujú žiadne body. Tímy sú zoradené podľa pozície v ligovej tabuľke v závislosti od bodov, potom sa berie do úvahy vzájomný zápas medzi nerozhodnými tímami a potom gólový rozdiel.

### Postup a zostup
Medzi Saudskou Pro League a Saudskou prvou ligou existuje systém postupu a zostupu. Tri najnižšie umiestnené tímy v Saudskej Pro League zostupujú do prvej divízie a tri najlepšie tímy z prvej divízie postúpia do Saudskej Pro League.

## Tímy v sezóne 2023/24

## Víťazi podľa ročníkov

### Výkony podľa klubov

### Celkový počet získaných titulov podľa mesta

## Externé odkazy
* Oficiálna stránka

## Zdroj

Kategória:Najvyššie národné futbalové súťaže
Kategória:Futbal v Saudskej Arábii
Kategória:Futbalové súťaže v Ázii
Devon Sawa

[náhľad|Sawa s hereckou kolegyňou [Jennifer Tilly (vpravo) na Comic Con 2022.]]
**Devon Sawa** (* 7. september 1978, Vancouver, Kanada) je kanadský herec.

## Detstvo a mladosť
Sawa sa narodil v roku 1978 vo Vancouveri v Kanade. Má dvoch starších súrodencov. Jeho otec je poľského pôvodu.

## Kariéra
Sawa začal svoju kariéru v roku 1992 ako dabér hračiek pre deti. Vo filme debutoval v roku 1994. V roku 1995 daboval postavu Caspera vo filme *Casper*. Vo filme stvárnil aj ľudskú postavu Caspera. Film získal úspech, čím aj Sawa sa stal populárnejším.

V roku 1999 si zahral v komédii *Ruka zabijak* po boku Jessicy Alby, Vivicy A. Fox a Setha Greena. Za svoj herecký výkon získal nomináciu na herecké ocenenie Satellite. O rok neskôr, získal hlavnú postavu v horore *[[Nezvratný osud (film)|Nezvratný osud]]*. Sawa získal za svoj herecký výkon cenu Satellite. V rovnakom roku sa objavil po boku Billa Pullmana vo filme *Obvinený*.

V roku 2010 Sawa stvárnil rolu Owena Elliotta v akčnom televíznom seriáli *Nikita*. V televíznom seriáli účinkoval až do jeho záverečnej epizódy. V roku 2015 si zahral spoločne so Sharon Stone a Johnom Travoltom vo filme *Pod vysokým napätím*. S Travoltom si zahral aj v roku 2019 vo filme *Fanatik*.

V roku 2020 si zahral v dvoch úspešných filmoch, *Hunter Hunter* a *Black Friday*. V roku 2021 sa pripojil k hereckému obsadeniu televízneho seriálu *Chucky*.

V roku 2022 hral vo filme *Gasoline Alley* po boku herca Brucea Willisa.

## Súkromný život
Sawa je ženatý s kanadskou producentkou Dawni Sahanovitch od roku 2013. Majú spolu dve deti, syna narodeného v roku 2014 a dcéru narodenú v roku 2016.

## Iné projekty

## Externé odkazy
* 
* 

## Zdroj

Kategória:Detskí herci
Kategória:Kanadskí dabingoví herci
Kategória:Kanadskí filmoví herci
Kategória:Kanadskí televízni herci
Kategória:Kanadské osobnosti poľského pôvodu
Kategória:Osobnosti z Vancouveru
Divadlo Bez zábradlí

**Divadlo Bez zábradlí** sídli na Jungmannovej ulici č. 36/31, v paláci Adria, v Prahe 1-Nové Město.

## Dejiny
Divadlo Bez zábradlí založil v roku 1990 Karel Heřmánek, ako vtedy prvé súkromné divadlo v Česku. Karel Heřmánek je zároveň principálom a tiež hercom divadla. K založeniu novej spoločnosti sa rozhodol po rozpade scény Divadla Na zábradlí, kde hral. Manažérkou divadla je jeho manželka Hana Heřmánková.

Spoločnosť najprv sídlila v Žižkovskom divadle Járy Cimrmana, odtiaľ sa sťahovalo do divadla Ta Fantastika, po roku do Vysočian. Nakoniec sa divadlo presťahovalo do rozostavanej sály Adrie v centre Prahy, kde pôsobí dodnes.

Od roku 1996 divadlo Bez zábradlí usporadúva festival s názvom *Slovenské divadlo v Praze*, kde uvádza známe slovenské divadelné hry. Od roku 2004 súbor vyráža aj do Mestského divadla v Karlových Varoch, ktoré získal Karel Heřmánek do prenájmu.

## Ansámbl
Divadlo Bez zábradlí nemá stály súbor a v predstaveniach sa môžete stretnúť s mnohými hosťujúcimi hercami a herečkami. V Divadle Bez zábradlí sa postupne vytvoril okruh hercov a herečiek, ktorí so súborom často spolupracujú. Patria medzi nich napr.: Jiří Bartoška, Josef Carda, Veronika Freimanová, Rudolf Hrušínský, Dana Morávková, Petr Pospíchal, Jana Švandová, Václav Vydra, Zdeněk Žák.

## Galéria

Divadlo Bez zabradli.jpg|Vstup do divadla v paláci Adria
Pasáž Adria divadlo.JPG|Vstup do divadla v pasáži paláca Adria


## Iné projekty

## Externé odkazy
* Divadlo Bez zábradlí 
* TACE - heslo v databáze TACE

## Zdroj

Kategória:Divadlá v Prahe
Kategória:Nové Mesto (Praha 1)
Propionát amónny

**Propionát amónny** alebo **propanoát amónny** () je amónna soľ kyseliny propiónovej.

## Reakcia
Propionát amónny vzniká reakciou kyseliny propiónovej a amoniaku:

: C2H5COOH + NH3 -> NH4(C2H5COO)

## Použitie
Propionát amónny sa používa v niekoľkých produktoch, medzi ktoré patria hnojivá, chemikálie na úpravu vody a prípravky na ochranu rastlín. Používa sa tiež v rôznych oblastiach, ako sú výroba, lesníctvo, poľnohospodárstvo a rybolov.

Slúži tiež ako antiseptický, protiplesňový a konzervačný prostriedok v krmivárstve alebo potravinárstve.

Propionát amónny tiež zabraňuje znehodnoteniu kozmetiky tým, že zabraňuje rastu baktérií.

## Pozri aj
* Propionát draselný
* Propionát sodný
* Propionát vápenatý

## Referencie

## Zdroj

Amónny
Kategória:Zlúčeniny amoniaku
Bitka pri Blatnom Potoku

**Bitka pri Blatnom Potoku**, známa tiež pod názvom **bitka pri Šarišskom Potoku**, prebehla dňa 21. mája 1458 blízko maďarského mesta Sárospatak. Bratríci vedení Petrom Aksamitom tu podľahli mnohonásobnej presile uhorského vojska kráľa Mateja Korvína. Išlo o prvú veľkú porážku bratríkov, pri ktorej padol aj ich hlavný veliteľ Peter Aksamit.

## Príčiny
Po roku 1453 v Hornom Uhorsku významne vzrástla moc bratríkov, vojenských združení tvorených z veľkej časti z bývalých husitov, ku ktorým sa pridali mnohí žoldnieri z oddielov Jána Jiskru po jeho odchode z Uhorska. Bratríci vojensky ovládali celé východné a sčasti aj stredné Slovensko a uhorský kráľovský dvor proti nim organizoval nie príliš úspešné vojenské výpravy. Sústredený útok proti bratríkom začal krátko po svojom nástupe na trón kráľ Matej Korvín. Vymenoval Šebestiána Rozgonyiho kapitánom Horného Uhorska a poveril ho úlohou vypudiť bratríkov z krajiny. Rozgonyi zhromaždil silné vojsko, ktoré už v apríli roku 1458 porazilo bratríkov, vedených Martinom Valgatom a dobylo ich opevnené hrady v Rimavskej Seči a vo Vadne v severnom Maďarsku. Podarilo sa im dobyť bratrícky tábor v Nižnej Myšli pri Košiciach, kde dal Rozgonyi povraždiť všetkých zajatcov s výnimkou jedinej ženy.

## Bitka
V čase, keď už bratrícke hrady vzdorovali kráľovským oddielom, vytiahol vrchný veliteľ bratríkov Petr Aksamit na čele vojska na lúpežnú výpravu do okolia rieky Tisy. Ďalšími veliteľmi boli Ján Talafús z Ostrova, Martin Valgata a Jašek Údrcký. Bratríci, ktorých vojsko údajne čítalo asi 2500 bojovníkov, boli zaskočení mnohonásobnou uhorskou presilou na poli zvanom Botkö, medzi obcami Sárospaták a Ardó, keď sa chystali prekročiť rieku Bodrog. S riekou za chrbtom sa dostali do veľmi nevýhodnej situácie a po krátkom hrdinskom boji podľahli presile. Padol tu Aksamit a s ním vyše 600 bojovníkov. Jazda vedená Talafúsom a Údrckým, kde sa statočne bili najmä Poliaci, sa zachránila útekom, ale aj jazdci mali značné straty. Bitku vraj sledoval aj kráľ Matej z blízkej hory, ktorá potom údajne dostala meno Kráľovská hora.

## Dohra
Smrťou Petra Aksamita stratilo bratstvo svojho uznávaného vodcu a naďalej sa nepodarilo udržať bratrícke oddiely pod jednotným velením, hoci sa o to snažil Talafús, po jeho smrti najvýznamnejší z kapitánov. Bránili sa na svojich hradoch a v táboroch, ktoré postupne strácali, ale ešte niekoľko rokov odolávali oveľa silnejšiemu nepriateľovi. Definitívny koniec bratríkov znamenala až porážka pri Veľkých Kostoľanoch v roku 1467.

## Referencie

Kategória:Bitky v Maďarsku
Kategória:Bitky v Uhorsku
Kategória:Bitky v 1458
Katechéta

[náhľad|''La Leçon de catéchisme'' (Lekcia katechizmu), [Jules-Alexis Muenier, Musée des Beaux-Arts et d’Archéologie de Besançon]]

**Katechéta** alebo **katechétka** je učiteľ (učiteľka) náboženstva alebo ten, kto pripravuje a vedie katechézy pre deti či dospelých v cirkvi, či pripravuje katechumenov na krst v katolíckej cirkvi. Nemusí ním byť kňaz, ale aj ktorýkoľvek kresťan – laik disponujúci príslušným poverením od miestneho ordinára (tzv. kanonická alebo katechetická misia).

Katechéti v príprave na túto službu aj počas nej absolvujú kurzy, v ktorých absolvujú prednášky z pedagogických a teologických predmetov aj praktického duchovného života.

## Referencie

Kategória:Náboženské povolania
Kategória:Kresťanské vzdelávanie
Treat Williams

**Richard Treat Williams** (* 1. december 1951, Stamford, Connecticut, USA† 12. jún 2023, Albany, New York) bol americký herec, známy najmä ako Berger z muzikálového filmu *[[Vlasy (film)|Vlasy]]* režiséra Miloša Formana.

## Životopis
Narodil sa v v americkom Connecticute. Jeho pôvodné krstné meno bolo Richard, neskôr si nechal získanú prezývku Treat. Po štúdiach sa venoval divadelnému herectvu, najmä muzikálom, stvárnil napr. Dannyho Zuka v divadelnej verzii muzikálu *Pomáda*. 

Na filmovom plátne debutoval v roku 1975 v thrilleri *Deadly Hero*. Potom nasledovala životná rola vodcu skupiny hippies George Bergera vo filmovom muzikáli *[[Vlasy (film)|Vlasy]]* (*Hair*), po ktorej sa stal jedným z najvyhľadávanejších hollywoodskych hercov. Bol za ňu nominovaný na Zlatý glóbus, čo zopakoval v roku 1981 za úlohu v dráme *Prince of the City*.

náhľad|Treat Williams v roku 1981

Medzi jeho viac než 70 filmových rolí patrí okrem iných i úloha rebelujúceho vojaka v *[[Hviezdne vojny: Epizóda V – Impérium vracia úder]]* (1980), účasť v gangsterke Sergia Leoneho *[[Vtedy v Amerike]]* (1984), hraj aj v komédii *Miss špeciálny agent 2: Krásna a nebezpečná* (2005) či v ginsbergovke *Vytie* (2010). Televízne publikum ho mohlo poznať v seriáloch *Príbehy zo záhrobia* (1989) či *[[Everwood]]* (2002).

Oženil sa s herečkou Pam Van Sant, s ktorou mali dve deti. Medzi jeho záľuby patrilo lietanie, v roku 1980 absolvoval pilotné skúšky a získal licenciu na viacmotorové lietadla a vrtuľníky.

Zomrel vo veku 71 rokov v noci 12. júna 2023 po dopravnej nehode pri meste Dorset v štáte Vermont, kde do jeho motocyklu vrazilo auto.

## Filmografia

## Referencie


## Iné projekty

## Externé odkazy
* 
* 
* Treat Williams v Kinoboxe
* Treat Williams na FDb.cz

## Zdroj

Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Obete cestných dopravných nehôd
Kategória:Osobnosti z Connecticutu
Sebastian Aho (hokejový obranca)

**Sebastian Aho** (* 17. február 1996, Umeå, Švédsko) je švédsky hokejový obranca fínskeho pôvodu, aktuálne hráč tímu Wilkes-Barre/Scranton Penguins v American Hockey League. V minulosti pôsobil v NHL, v klube New York Islanders.

## Hráčska kariéra

### SHL
Sebastian Aho debutoval vo švédskej najvyššej hokejovej súťaži v sezóne 2012/13. Od ročníka 2013/14 bol stabilnou súčasťou defenzívnych rad Skelleftey, ktorej dokonca pomohol k zisku titulu. V draftových prognózach sa radil medzi desať najlepších korčuliarov z Európy, preto bolo veľkým prekvapením, že draftom 2014 prešiel bez povšimnutia.

V sezóne 2014/15 sa už naplno etabloval v SHL a Skelleftee pomohol k ďalšimu postupu do finále. Tentoraz v ňom Ahov klub ťahal za kratší koniec, ale Švédovo meno sa opätovne skloňovalo s výberom mladých nádejí NHL. Pre rok 2015 sa zmestil medzi 15 najsľubnejších korčuliarov zo starého kontinentu, opäť sa však výberu nedočkal.

V ročníku 2015/16 sa Skelleftea opätovne prebojovalo do finále, avšak druhý rok po sebe v ňom kapitulovalo. Aho sa ani po tretí raz nedočkal výberu v drafte.

V sezóne 2016/17 sa Aho odpichol k svojim najlepším výkonom. V 50 zápasoch zapísal až tridsať bodov za desať presných zásahov a dvadsať asistencií a v roku 2017 si ho konečne všimli aj v zámorí. Na drafte si ho zvolil New York Islanders v piatom kole. Výberu sa dočkal ako 21-ročný, v poslednom drafte, v ktorom mohol byť zvolený.

### NHL
V NHL debutoval už v nasledujúcej sezóne po drafte. V ročníku 2017/18 odohral 22 stretnutí, v ktorých strelil svoj premiérový gól v lige (proti New Jersey Devils) a k nemu pridal aj štyri asistencie. Na veľmi dlhú dobu to boli jediné zárezy v profilige, nasledujúce necelé tri sezóny totiž strávil v AHL vo farmárskom klube Bridgeport Sound Tigers.

Do NHL sa vrátil až v ročníku 2020/21, v ktorom odohral tri zápasy za Islanders. Odvtedy jeho dôležitosť v klube rástla. V sezóne 2021/22 ho Ostrovania nasadili do 36 stretnutí a v poslednom ročníku bol už stálicou na modrej čiare Islanders, odohral 71 zápasov.

## Reprezentačná kariéra
Štartoval na dvoch šampionátoch hráčov do 18 rokov, v rokoch 2013 a 2014.

Jeden raz štartoval aj na šampionáte dvadsiatok, v kanadskom Halifaxe v roku 2015.

## Referencie

Kategória:Osobnosti z Umeå
Kategória:Švédski hokejisti
Kategória:Hráči New York Islanders
Kategória:Hráči Skellefteå AIK
Kategória:Hráči Bridgeport Sound Tigers
Kategória:Hokejisti draftovaní klubom New York Islanders
Otcovia púšte

[náhľad|Ikona svätého [Anton Veľký|Antona Veľkého]]
**Otcovia púšte** alebo **púštni otcovia** boli kresťanskí mnísi (aj mníšky, tzv. *Matky púšte*) ktorí od 3. storočia žili v odľahlých oblastiach v Egypte, Sýrii či Palestíne, buď v spoločenstvách (*cenobiti*) alebo ako pustovníci (*eremiti, anachoréti*). Položili základ kresťanského mníšstva, západného aj východného. Prvým púštnym otcom bol svätý Anton Veľký. Ďalšími boli napríklad Makárius Egyptský, Pachomios Veľký, Mojžiš Etiópsky, Makárius Alexandríjsky, Ján Kasián, Izák Sýrsky a veľké množstvo ďalších. Medzi *Matky púšte* sa radí napríklad Synkletika, Sára a Teodora. Výroky Otcov púšte (tzv. apoftegmy) sú dochované vo viacerých dielach, napr. Filokalia.

Myšlienky Otcov púšte publikuje aj gréckokatolícka Logos TV. Tématiku púštnych otcov spracováva aj kniha od českého rímskokatolíckeho kňaza Štěpána Smolena *Buď, kde si*. 

## Centrá Otcov púšte
Rozlišujeme tri hlavné centrá kde sa sústreďoval život Otcov púšte:

* Nitria (založil v roku 330 Ammun, žiak Antona Veľkého)
* Kélie (založené v roku 338)
* Skétis (založil Makárius Egyptský)

## Externé odkazy
* O Otcoch púšte na Slovo+
* O knihe ''Buď, kde si'' na Postoj.sk

## Zdroj
* 
* O Matkách púšte na Vatican News

Kategória:Pustovníci
Kategória:Patristika
Propionát draselný

**Propionát draselný** alebo **propanoát draselný** *()*, je draselná soľ kyseliny propiónovej.

## Použite
Propionát draselný sa používa ako konzervačná látka v potravinách a je označený v potravinách ako E číslo E283 v Európe a INS číslo 283 v Austrálii a na Novom Zélande.

## Pozri aj
* Kyselina propiónová, E280
* Propionát sodný, E281
* Propionát vápenatý, E282

## Referencie

## Zdroj

283
Kategória:Potravinárske aditíva
Draselný
Kategória:Zlúčeniny draslíka
Holý vrch (vrch vo Veporských vrchoch; 1096 m)

**Holý vrch** () je vrch vo Veporských vrchoch, krajinnom celku Slovenského rudohoria. Leží nad obcou Predajná, približne  západne od Brezna.

## Poloha
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, v okrese Brezno a na katastrálnom území obce Predajná. Najbližšími sídlami sú severne situovaná Predajná a Lopej (Podbrezová), východne leží Podbrezová a Hronec, juhovýchodne Osrblie, juhozápadne Ľubietová a Strelníky a západne Brusno a Nemecká.

## Opis
Holý vrch leží na severozápade Veporských vrchov, v rázsoche, vedúcej severovýchodným smerom z Čierťaže () na vrch Hole (). Východne sa nachádza Čelno (), Samanovský vrch () a Smolová (), južne Dolinka (), Mitrová (), Veľké Čelno (), Kolba () a Čierťaž (), západne Brzáčka (), Holý vrch () a Homôľka () a severne Hole () a Belohrad (). Oblasť patrí do povodia rieky Hron, kde vodu z južných a východných svahov odvádza potok Čelno a zo severozápadných Zahruškový potok. Na vrchol nevedie značená turistická trasa. Na južnom úpätí sa nachádza prírodná pamiatka Predajnianske vodopády.

### Výhľady
Vrchol pokrýva súvislý lesný porast, ktorý neumožňuje rozhľad. Z odlesnených lokalít a miest s riedkou vegetáciou je možné pozorovať okolité vrchy Veporských vrchov, Nízke Tatry, Veľkú Fatru a Kremnické vrchy.

## Prístup
Na vrchol nevedie značená turistická značka, no západne vedie na hrebeň  modro značený chodník z Predajnej na Čierťaž. Východným úpätím prechádza  zelená turistická trasa z Lopeja na rázc. v Sedle pod Kolbou.

## Referencie

## Pozri aj
* Veporské vrchy
* Čierťaž (geomorfologický podcelok) 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Predajná
Sebastian Aho

**Sebastian Aho** môže byť:

* fínsky hokejový útočník (1997), pozri Sebastian Aho (hokejový útočník)
* švédsky hokejový obranca (1996), pozri Sebastian Aho (hokejový obranca)

Aho, Sebastian
Alan Kennedy

[náhľad|Maľba v [Liverpoole zobrazujúca Alana Kennedyho s trofejou pre víťaza Európskeho pohára.]]
**Alan Kennedy** (* 31. august 1954, Penshaw, Anglicko, Spojené kráľovstvo) je bývalý anglický profesionálny futbalista, ktorý väčšinu svojej kariéry odohral ako ľavý obranca za Newcastle United a Liverpool. Jeho kariéra trvala 22 rokov a počas tohto obdobia nastúpil na vyše 500 zápasov. Kennedy taktiež reprezentoval Anglicko na seniorskej úrovni.

Je strýkom bývalého profesionálneho futbalistu Toma Kennedyho.

## Klubová kariéra
Kennedy sa narodil v Sunderlande a svoju profesionálnu kariéru začal vo veku 18 rokov za Newcastle United. Po tom, čo si upevnil svoje miesto v tíme hral v tomto klube 5 rokov. V roku 1974 prehral finále FA Cupu nad Liverpoolom. V roku 1978 prestúpil do Liverpoolu za 330 000 libier, čo bola v tom čase britská rekordná prestupová suma za krajného obrancu.

Vo finále Európskeho pohára v roku 1981 proti Realu Madrid strelil Kennedy jediný gól zápasu pred koncom druhého polčasu.

Finále Európskeho pohára v roku 1984 medzi Liverpoolom a Rímom bolo po predĺžení nerozhodné 1:1, takže víťaza určili pokutové kopy. Kennedy strelil rozhodujúcu penaltu, ktorá zabezpečila víťazstvo Liverpoolu.

Kennedy pravidelne nastupoval za Liverpool a s klubom vyhral päť ligových titulov v sezónach 1978/79, 1979/80, 1981/82, 1982/83 a 1983/84.

## Reprezentačná kariéra
V roku 1984 nastúpil na dva zápasy za anglický národný tím.

## Úspechy

; Newcastle United

* FA Cup: 2. miesto - 1974
* Texaco Cup: 1974/75
* EFL Cup: 2. miesto 1976

; Liverpool

* Football League First Division (5): 1978/79, 1979/80, 1981/82, 1982/83, 1983/84

* EFL Cup (4): 1981, 1982, 1983, 1984
* Charity Shield (3): 1979, 1980, 1982
* Európsky pohár (2): 1981, 1984

## Referencie

## Zdroj

Kategória:Anglickí futbalisti
Kategória:Anglickí národní futbalisti
Kategória:Hráči Sunderland AFC
Kategória:Hráči Liverpool FC
Kategória:Hráči Newcastle United FC
Kategória:Futbaloví obrancovia
Ray Kennedy

**Ray Kennedy** (* 28. júl 1951, Seaton Delaval, Northumberland – † 30. november 2021) bol anglický futbalista, stredopoliar a útočník.

## Futbalová kariéra
Začínal v tíme Arsenal FC, s ktorým v roku 1971 vyhral ako ligu, tak pohár. Po 5 sezónach prestúpil do Liverpool FC, za ktorý hral v anglickej najvyššej súťaži až do roku 1981. Kariéru končil v Swansea City AFC, Hartlepool United FC a na Cypre ako hrajúci tréner tímu Pezoporikos Larnaca FC.

Nastúpil v 472 ligových zápasoch a dal 106 gólov. S Liverpoolom vyhral v sezónach 1976/77, 1977/78 a 1980/81 Pohár majstrov európskych krajín a sezóne 1975/76 Pohár UEFA.

V rokoch 1976, 1977, 1979, 1980 a 1982 získal s Liverpoolom anglický titul, v roku 1981 ligový pohár a v rokoch 1974, 1976, 1977, 1979 a 1980 FA Charity Shield.

V Pohári majstrov európskych krajín nastúpil v 38 stretnutiach a dal 10 gólov, v Pohári víťazov pohárov nastúpil v 10 stretnutiach a dal 2 góly a v Pohári UEFA nastúpil v 20 stretnutiach a dal 7 gólov.

V Superpohári UEFA nastúpil v 4 stretnutiach a v Interkontinentálnom pohári nastúpil v 1 stretnutí. Za anglickú futbalovú reprezentáciu nastúpil v rokoch 19761980 v 17 zápasoch a dal 3 góly. Bol členom anglickej reprezentácie na Majstrovstvách Európy vo futbale 1980, nastúpil v 2 stretnutiach.

Vo fanúšikovskej ankete Liverpoolu s názvom „*100 Players Who Shook The Kop*“ z roku 2006 skončil Ray Kennedy na 28. mieste.

## Ligová bilancia

## Referencie

## Iné projekty

## Externé odkazy
* National Football Teams

## Zdroj

Kategória:Anglickí futbalisti
Kategória:Anglickí národní futbalisti
Kategória:Anglickí futbaloví tréneri
Kategória:Hráči Majstrovstiev Európy vo futbale 1980
Kategória:Hráči Swansea City AFC
Kategória:Hráči Arsenal FC
Kategória:Hráči Liverpool FC
Kategória:Futbaloví útočníci
Kategória:Futbaloví stredopoliari
Kategória:Osobnosti z grófstva Northumberland
Ray Clemence

**Ray Clemence** MBE (* 5. august 1948, Skegness, Anglicko† 15. november 2020) bol anglický futbalový brankár.

## Futbalová kariéra
Začínal v tretej najvyššej anglickej súťaži v tíme Scunthorpe United FC. Po 2 sezónach prestúpil do Liverpool FC, za ktorý chytal v anglickej najvyššej súťaži až do roku 1981.

V rokoch 19811988 chytal za Tottenham Hotspur FC. Nastúpil v 710 ligových zápasoch.

S Liverpoolom vyhral v sezónach 1976/77, 1977/78 a 1980/81 Pohár majstrov európskych krajín a v sezóne 1972/73 a 1975/76 Pohár UEFA.

V rokoch 1973, 1976, 1977, 1979 a 1980 získal s Liverpoolom anglický titul, v roku 1974 Anglický pohár, v roku 1981 ligový pohár a v rokoch 1974, 1976, 1977, 1979 a 1980 FA Charity Shield.

S Tottenhamom vyhral v sezóne 1983/84 Pohár UEFA a v roku 1982 Anglický pohár.

V Pohári majstrov európskych krajín nastúpil v 33 stretnutiach, v Pohári víťazov pohárov nastúpil v 20 stretnutiach a v Pohári UEFA nastúpil v 51 stretnutiach.

Za anglickú futbalovú reprezentáciu chytal v rokoch 19721984, nastúpil v 61 zápasoch. Bol členom anglickej reprezentácie na Majstrovstvách Európy vo futbale 1980, nastúpil v 2 stretnutiach.

Vo fanúšikovskej ankete Liverpoolu s názvom „*100 Players Who Shook The Kop*“ z roku 2006 sa Ray Clemence umiestnil na 11. priečke. V opakovanej ankete z roku 2013 sa umiestnil na 17. priečke.

Zomrel 15. novembra 2020 vo veku 72 rokov na rakovinu prostaty.

## Ligová bilancia

## Trénerská kariéra
V rokoch 19941996 bol hrajúcim trénerom tímu Barnet FC.

## Referencie

## Iné projekty

## Zdroj

Kategória:Anglickí futbalisti
Kategória:Anglickí národní futbalisti
Kategória:Anglickí futbaloví tréneri
Kategória:Hráči Majstrovstiev Európy vo futbale 1980
Kategória:Hráči Majstrovstiev sveta vo futbale 1982
Kategória:Hráči Tottenham Hotspur FC
Kategória:Hráči Liverpool FC
Kategória:Futbaloví brankári
Kategória:Držitelia Radu britského impéria
Kategória:Úmrtia na rakovinu prostaty
Sepp van den Berg

**Sepp van den Berg** (* 20. december 2001, Zwolle, Holandsko) je holandský profesionálny futbalista, ktorý hrá ako stredný obranca na hosťovaní za anglický klub Brentford

## Klubová kariéra

### PEC Zwolle
Po úspešnom postupe cez mládežnícke rebríčky PEC Zwolle od roku 2012, Van den Berg debutoval 11. marca 2018 v prvom tíme, keď nastúpil v 45. minúte ako náhradník pri ligovej prehre 2:0 doma nad Groningenom.

### Liverpool
náhľad|Van den Berg hrá za Liverpool U19 v roku 2019
27. júna 2019 sa Van den Berg pripojil k Liverpoolu za poplatok 1,3 milióna libier. Poplatok sa potenciálne môže zvýšiť až na 4,4 miliónov libier, ak sa aktivujú všetky dohodnuté bonusy.  Svoj súťažný debut za klub absolvoval 25. septembra 2019 v zápase EFL Cupu proti Milton Keynes Dons. Van den Berg prvýkrát štartoval v základnej zostave 30. októbra 2019 pri remíze Liverpoolu 5:5 proti Arsenalu vo štvrtom kole EFL Cupu.

#### Hosťovanie v Preston North End
1. februára 2021 sa Van den Berg pripojil na hosťovanie k tímu Preston North End, ktorý pôsobí v EFL Championship. Hosťovanie malo trvať po zvyšok sezóny 2020/21. O päť dní neskôr debutoval za Preston ako náhradník za Paula Huntingtona pri ligovej porážke 1:2 nad Rotherhamom United.

21. júna 2021 Van den Berg predĺžil svoje hosťovanie v Prestone o ďalších 12 mesiacov a v klube tak ostal aj počas sezóny 2021/22. Svoj prvý profesionálny gól strelil v auguste 2021 pri výhre 4:2 nad Morecambe v EFL Cupe.

#### Hosťovanie v Schalke 04
30. augusta 2022 sa van den Berg pripojil k bundesligovému Schalke 04 na hosťovanie na jednu sezónnu. Van den Berg hral za *Die Königsblauen* iba deväťkrát, pretože utrpel vážne zranenie členka a nedokázal zastaviť zostup tímu do 2. Bundesligy.

#### Hosťavnie v Mainz 05
13. júla 2023 sa van den Berg pripojil k Mainzu 05 na hosťovanie počas sezóny 2023/24.

## Reprezentačná kariéra
Van den Berg je mládežnícky reprezentant Holandska. Po nazbieraní 10 zápasov a 3 gólov v drese Holandska do 19 rokov Van den Berg 12. októbra 2021 debutoval v drese Holandska do 21 rokov pri výhre 5:0 nad Walesom.

## Osobný život
Jeho mladší brat Rav van den Berg hrá za Middlesbrough FC v EFL Championship.

## Úspechy
**Liverpool**

* Majstrovstvá sveta klubov FIFA: 2019

## Referencie

## Iné projekty

## Zdroj

Kategória:Holandskí futbalisti
Kategória:Hráči 1. FSV Mainz 05
Kategória:Hráči FC Schalke 04
Kategória:Hráči Liverpool FC
Kategória:Hráči Fußball-Bundesligy
Kategória:Futbaloví obrancovia